open-index/open-wikipedia-markdown huggingface dataset:
A Mari Usque Ad Mare

náhľad|Motto na kanadskom znaku z roku 1921
***A Mari Usque Ad Mare*** je národné motto Kanady a znamená *Od mora k moru*. Fráza pocháza z latinského prekladu Žalmu 72:8 v Biblii:

## Dejiny
George Monro Grant prvý krát použil frázu na reprezentáciu Kanady. Bol sekretárom Sanforda Fleminga, presbyteriánskeho ministra, ktorý ho používal vo svojich kázňach. Jeho pravnuk, Michael Ignatieff tvrdí, že Grant frázu použil pri národobudovateľských snahách počas stavby Canadian Pacific Railway.

Prvýkrát oficiálne bolo motto použité v roku 1906 na hlavici ceremoniálneho žezla pre provinčný parlament v Saskatchewane. Joseph Pope, vtedy štátny tajomník (Under Secretary of State), navrhol túto frázu za národné motto v roku 1921 keď sa menil dizajn kanadského štátneho znaku.

Pope bol členom štvorčlennej komisie zvolanej federálnou vládou, aby zmenila dizajn štátneho znaku (ostatní členovia boli Thomas Mulvey, A. G. Doughty a generálmajor W. G. Gwatkin. Pôvodný dizajn motto neobsahoval. Generálmajor W. G. Gwatkin navrhol "In memoriam in spem" ("v pamäti, v nádeji") ako motto, ale Popeov návrh získal väčšiu podporu. Návrh dizajnu bol schválený vládnou vyhláškou (order in council) 21. apríla 1921 a kráľovskou Juraja VI. 21. novembra 1921.

## Použitie
Motto sa používa viacerými vládnymi inštitúciami a predstaviteľmi, ako súčasť kanadského štátneho znaku, na označenie autority. Je tiež súčasťou bankoviek kanadského dolára všetkých nominálnych hodnôt a obalu kanadského pasu. Samostatne je uvedené na všetkých vyhláseniach federálnej vlády.

## Navrhované zmeny
Traja z premiérov kanadských teritórií urgovali zmenu motta, chceli, aby sa lepšie hodilo na geografickú veľkosť kanadského teritória, Kanada má pobrežia Severného ľadového, Atlantického a Pacifického oceánu. Medzi dva návrhy na zmenu motta patrili: *A mari ad mare ad mare* (od mora k moru k moru ) a *A mari usque ad maria* (od mora k moriam). Predĺžená verzia motta ("From Sea to Sea to Sea") je používaná v prejavoch a v písaní o Kanade, reprezentujúc inkluzivitu severných obyvateľov a zvyšujúcu sa dôležitosť arktických oblastí pre politickú a ekonomickú budúcnosť Kanady. Prieskum verejnej mienky pre Canwest Global ukázal, že podpora zmeny motta prevyšuje hlasy za zanechanie pôvodného v pomere tri ku jednej, jedna tretina z oslovených zostala neutrálnych.

## Referencie

## Iné projekty

## Zdroj
* 

Kategória:Štátne symboly Kanady
Kategória:Latinské výrazy
Kategória:Štátne mottá
Soidas

**Soidas** () bol grécky sochár v 5. storočí pred Kr.
 
Soidas, málo známy sochár z Naupaktosu, bol činný pravdepobne v prvej polovici 5. storočia pred Kr.  Podľa antického autora Pausania Soidas a jeho rodák Menaichmos zhotovili slávnu chryselefantínovú sochu (zo zlata a slonoviny) bohyne Artemidy pre chrám v Patrai.

Pausanias, ktorý  túto sochu videl v druhom storočí, o jej minulosti zaznamenal: „*Patraičania majú na [[Akropola (starogrécke návršie)|akropole]] svätyňu Artemidy Lafrie. Bohyňa má cudzie meno, a aj jej socha sem bola dopravená odinokiaľ. [[Rímsky cisár (staroveký Rím)|Cisár]] [[Octavianus Augustus|Augustus]] totiž zbavil [[Aitólia|aitólske]] územie i mesto [[Kalydón (Aitólia)|Kalydón]] obyvateľstva, pretože sa i Aitólčania museli presťahovať do [[Nikopolis (Epeiros)|Nikopolisu]] na predhorie Aktionu, a tak dostali Patraičania sochu Lafrie. Iné sochy z Aitólie a od [[Akarnania|Akarnančanov]] dal cisár dopraviť do Nikopolisu, ale sochu Lafrie venoval Augustus Patraičanom okrem iného ako sučasť kalydónskej koristi. A ešte dnes bola na patraiskej akropole uctievaná. Hovoria, že Lafria bola pomenovaná akýmsi [[Fókis (historické územie)|Fókom]]. Iní prehlasujú, že Kalydónčanom starobylú sochu Artemidy vytvoril Lafrios, syn Kastaliov, vnuk Delfov, druhí zase tvrdia, že sa bohyňa pohnevaná na [[Oineus (syn Porthaóna)|Oinea]] stala časom ku Kalydónčanom vľúdnejšia (elafroteron) a to je dôvod jej pomenovania.*“

## Referencie a bibliografia

 
Kategória:Sochári starovekého Grécka
Pierre Messmer

**Pierre Joseph Auguste Messmer** (* 20. marec 1916, Vincennes, Francúzsko† 29. august 2007, Paríž) bol francúzsky politik a vojak. Bol predstaviteľom gaullizmu.

V rokoch 19721974, v ére prezidenta Pompidoua, bol premiérom Francúzska. Zastával aj ďalšie vládne funkcie: minister kolónií (19711972), minister obrany (19591969).

V roku 1999 bol zvolený za člena Francúzskej akadémie.

## Referencie


## Iné projekty

## Externé odkazy
* Nekrológ v britskom denníku Guardian
* Compagnons de la Libération : Pierre Messmer
* Encyklopedické zdroje na Answers.com

## Zdroj

Kategória:Predsedovia vlády Francúzska
Kategória:Francúzski politici
Kategória:Nositelia Radu čestnej légie
Kategória:Členovia Francúzskej akadémie
Kategória:Ministri obrany Francúzska
Kategória:Ministri kolónií Francúzska
Kategória:Nositelia veľkokríža Radu čestnej légie
Menaichmos

**Menaichmos** () môže byť:

* grécky sochár v 5. stor. pred Kr., pozri Menaichmos z Naupaktosu 
* grécky matematik v 4. stor. pred Kr., pozri Menaichmos (matematik) 
* grécky historik v 4. stor. pred Kr., pozri Menaichmos zo Sikyónu
Brestová ulica

**Brestová ulica** môže byť:
* ulica v Bratislave, pozri Brestová ulica (Bratislava)
* ulica v Košiciach, pozri Brestová ulica (Košice)
Melissa Rauchová

**Melissa Rauchová** (; * 23. jún 1980, Marlboro Township, New Jersey, USA) je americká herečka a komička. Preslávila ju rola Dr. Bernadette Rostenkowski-Wolowitz v sitkome stanice CBS, *[[Teória veľkého tresku (seriál)|Teória veľkého tresku]] (The Big Bang Theory)*.

## Skorý život
Rauchová sa narodila v meste Marlboro Township v New Jersey Susan a Davidovi Rauchovcom. Má brata Bena. Jej rodina je židovská. Počas štúdia na Marlboro High School ju prvýkrát zaujalo herectvo. Absolvovala Marymount Manhattan College v New Yorku v roku 2002.

## Osobný život
Rauchová je vydatá za spisovateľa Winstona Raucha (rod. Beigel), ktorý s ňou spolupracoval na *The Miss Education of Jenna Bush* a iných projektoch. Rauchová stvárňuje hlas Bernadette, ktorý si prerobila podľa svojich rodičov: „sladký, vysoko posadený“ je po matke, zatiaľ čo „desivá a nahnevaná imitácia“ pani Wolowitovej je po jej otcovi. Obe verzie sú veľmi odlišné od jej skutočného hlasu.

## Filmografia

## Referencie

* 

## Iné projekty

Kategória:Televízne herečky USA
Kategória:Filmové herečky USA
Kategória:Komici USA
Kategória:Osobnosti USA židovského pôvodu
Kategória:Osobnosti z New Jersey
Majstrovstvá Ázie v basketbale žien 2017

**Majstrovstvá Ázie v basketbale žien 2017** bol v poradí 27. turnaj majstrovstiev Ázie v basketbale žien, ktoré organizuje Ázijská basketbalová federácia (FIBA Asia). Konal sa v Bangalúre, v štáte Karnátaka, v Indii v dňoch od 23.29. júl 2017, za účasti 15 tímov rozdelených do 2 výkonnostných divízii. Počet družstiev sa oproti predchádzajúcim turnajom zvýšil z 12 na 16 tímov, neskôr sa však družstvo Americkej Samoy z turnaja odhlásilo. Novinkou podujatia bolo tiež to, že sa okrem ázijských družstiev predstavili aj oceánske; družstvá Austrálie a Nového Zélandu boli nasadené do A divízie, Fidži a Americká Samoa, ktoré sa kvalifikovali ako 2 najlepšie družstvá z Pacifických hier, do B divízie. Nováčikmi sa tak stali družstvá Austrálie, Fidži a Nového Zélandu. India bola organizátorom ázijského šampionátu žien druhýkrát, predtým hostila toto ázijské podujatie v roku 2009, v Čennaj. Titul obhájilo , ktoré vo finálovom stretnutí zvíťazilo nad . , ktorá obsadila štvrtú priečku, nezískala prvýkrát v histórii ázijských majstrovstiev žiadnu z medailí.

Turnaj zároveň slúžil ako kvalifikácia ázijských a oceánskych družstiev na Majstrovstvá sveta 2018, ktoré organizuje Španielsko. Kvalifikovali sa ne 4 najlepšie družstvá.

## Účastníci

Pozn: Číslo v zátvorke udáva umiestnenie vo svetovom rebríčku FIBA v roku 2016.

## Výsledky
### Divízia A
#### Základné skupiny
##### Skupina A

##### Skupina B

#### Play-off
##### Štvrťfinále

##### Stretnutia  o 5.8. miesto

##### Stretnutie o 7. miesto

##### Stretnutie o 5. miesto

##### Semifinále

##### Stretnutie o 3. miesto

##### Finále

----

### Divízia B
#### Základné skupiny
##### Skupina A

##### Skupina B

#### Play-off
##### Štvrťfinále

##### Stretnutie  o 5.7. miesto

##### Stretnutie o 5. miesto

##### Semifinále

##### Stretnutie o 3. miesto

##### Finále

## Konečné poradie

India nahradila KĽDR v divízii A Majstrovstiev Ázie 2019.

## Referencie

## Externé odkazy
* Oficiálna stránka FIBA Asia (archive.org) 
* Oficiálna stránka Indickej basketbalovej federácie 

## Zdroje
* Majstrovstvá Ázie 2017 na stránke Medzinárodnej basketbalovej federácie  
* Majstrovstvá Ázie na stránke asia-basket.com 
* Majstrovstvá Ázie 2017 na stránke the-sports.org 

Kategória:Basketbal v 2017
Ženy
Basketbal
Kategória:2017 v Indii
Forenzné účtovníctvo

**Forenzné účtovníctvo** je špeciálna oblasť účtovníctva, ktorá sa zaoberá nezrovnalosťami v jeho vedení. Slovo „forenzný“ znamená „vhodný na súdne použitie“. Jeho úlohou je poskytovanie informácií a podkladov k súdnym pojednávaniam.

Úlohou forenzných účtovníkov, často označovaných aj ako forenzní či investigatívni audítori, je podať znalecké dôkazy za účelom vyšetrenia podvodov súvisiacich s ekonomickou kriminalitou. V súčasnom svete rastúcej globalizácie a medzinárodných transakcií sa forenzné účtovníctvo stáva rapídne rastúcou oblasťou záujmu. Väčšina významných účtovníckych firiem má svoj forenzný účtovnícky tím, ktorý sa zaoberá touto problematikou.

Predmetom forenzného účtovníctva je podvod. Podvod môže, i nemusí byť trestným činom (napr. manipulácia s finančnými výkazmi). Samozrejme má okrem trestných aj etické dopady. Subjektom, ktorý pácha podvody môžu byť jednotlivci a firmy/spoločnosti.

Úlohy vyšetrovateľov podvodov sú nasledovné:
* vyšetriť podozrenia z podvodného konania,
* získať dôkazy, predložiť závery a napísať správu,
* svedčiť pred súdom o svojich zisteniach,
* pomáhať pri odhaľovaní a prevencií neštandardného konania.

Kategória:Účtovníctvo
Kategória:Forenzné vedy
Bützow

**Bützow** je malé mesto v okrese Rostock v nemeckej spolkovej krajine Meklenbursko-Predpomoransko. K 31. decembru 2015 tu žilo 7 848 obyvateľov.

## Názov
Názov je slovanského pôvodu, prvé pomenovanie z roku 1171 znelo *Butissowe* alebo *Butessowe*, čo je odvodené od polabského mená *Bytiš* alebo *Budiš*.

## Dejiny
Bützow bol založený v roku 1171. V roku 1236 získal mestské práva. Roku 1556 bol postavený nový zámok, kde v rokoch 17601789 sídlila pobočka Universität Rostock. V roku 1850 bola postavená železnica do Rostocku, Schwerinu a Güstrowa. V rokoch 18151918 patrilo k vojvodstvu Mecklenburg-Schwerin.

6. mája 2015 mesto zasiahlo tornádo, ktoré zničilo rad budov, vrátane miestnej nemocnice.

## Prírodné pomery
Mesto leží medzi riekou Varnava a jazerom *Bützower See* pri ústí rieky Nebel. Nachádza sa 30 km južne od Rostocku, 15 km západne od mesta Güstrow a 35 km východne od Wismaru.

## Obyvateľstvo

## Hospodárstvo a doprava
Je tu nemocnica a najväčšia väznica Meklenburska-Predného Pomoranska.

Blízko mesta prechádza diaľnica A19 a A20. Nachádza sa tu železničná stanica, prechádzajú tu dve železničné trate (Hamburg - Schwerin - Bad Kleinen - *Bützow* - Rostock) a (*Bützow* - Güstrow - Neubrandenburg - Pasewalk - Štetín).

## Školstvo, kultúra a šport
V meste je 12 jaslí a materských škôl, dve základné školy, gymnázium a ďalšie stredné školy. Funguje tu mestská knižnica a galéria *Alte Molkerei*. Na šport slúžia športové haly, ihriská, tenisové kurty a Kanuclub na jazere.

## Pamätihodnosti
* Zámok Bützow pochádza z 13. storočia, v 16. storočí prešiel renesančnou prestavbou
* Kostol Panny Márie, svätého Jána a svätej Alžbety
* Radnica v rokoch 18481850 prešla novogotickou prestavbou. Pred budovou od roku 1981 stojí fontána od Waltera Preika.
* Krivý dom (*Krummes Haus*), kde sídli miestne múzeum a mestská knižnica
* Bronzová plastika *Der Gefesselte* od Siegfrieda Kreppa

## Partnerské mestá
* Eckernförde, Nemecko
* Sillamäe, Estónsko
* Straelen, Nemecko

## Referencie


## Iné projekty

## Externé odkazy
* Oficiálna stránka
* Orte in MV: Bützow

## Zdroj

Kategória:Mestá v Meklenbursku-Predpomoransku
Serval

**Serval** môže byť:

* rod mačkovitých šeliem, pozri serval (šelma)
* nemecké vojenské vozidlo, pozri Serval (vozidlo)
* obec vo Francúzsku, pozri Serval (Aisne)

## Pozri aj
* Operácia Servalfrancúzska vojenská operácia v Mali
Ondřej Vetchý

**Ondřej Vetchý** (* 16. máj 1962, Jihlava) je český herec.

## Život
Študoval na základnej škole v Jihlave. Vyštudoval konzervatórium v Prahe. V rokoch 1984 až 1987 hral v Činohernom štúdiu v Ústí nad Labem, v rokoch 1987 až 1989 v pražskom Divadle E. F. Buriana. Od roku 1989 je členom hereckého súboru Činoherného klubu (ČK) v Prahe.

Vo filme sa prvýkrát objavil v detskom filme *Leť ptáku leť!* v roku 1978. Stvárnil rad filmových a televíznych úloh. Od svojej mladosti sa venuje bojovým športom; v džude je nositeľom 1. danu.

## Ceny a ocenenia
Bol nominovaný na európsku filmovú cenu Félix za rolu Dana vo filme *[[Dům pro dva]]*. Bol štyrikrát nominovaný na Českého leva, ktorého nakoniec dostal za *Okresný přebor* z roku 2012. Zvíťazil v diváckej ankete TýTý 2010 v kategórii herec.

## Ordo Lumen Templi
V roku 2004 sa stal členom občianskeho združenia Ordo Lumen Templi, ktoré založil spevák Daniel Landa. Aktivity združenia preverovala polícia. Potom, čo Landa v roku 2008 z vedenia odišiel, riadil združenie Vetchý, spolu s riaditeľom Národnej protidrogovej centrály Jiřím Komorousom a trubkárom Josefom Zámečníkom.

## Osobný život
Je ženatý, z prvého manželstva má dcéru Veroniku (* 1983) a z druhého manželstva, s psychologičkou Irenou, má dcéru Rebeku (* 2005) a mladšieho syna Arona.

## Divadelné roly (výber)
* 2008 – *Ptákovina*, riaditeľ, ČK
* 2005 – *Pan Polštář*, Katurian, ČK
* 2004 – *Impresário ze Smyrny*, Carluccio, ČK
* 2002 – *Maska a tvář*, Hrabě Paolo Grazia, ČK
* 2000 – *Bouřlivé jaro*, Samson Martin – Kennedy Phillips, Divadlo Ungelt
* 1999 – *Vincent*, Vincent van Gogh, Divadlo Ungelt
* 1990 – *Podivné odpoledne dr. Zvonka Burkeho*, Tichý, ČK

## Filmografia

## Referencie


## Iné projekty

## Literatúra
* *Česká divadla : encyklopedie divadelních souborů.* Praha : Divadelní ústav, 2000. 615 s. ISBN 80-7008-107-4. S.&nbsp;38.
* 
* 
* 
* 

## Externé odkazy
* 
* 
*  
* Ondřej Vetchý na Dabingforum.cz
* Ondřej Vetchý na stránkach Činoherného klubu
* Ondřej Vetchý - video z cyklu Českej televízie *Na plovárně*

## Zdroj

Kategória:Českí divadelní herci
Kategória:Českí filmoví herci
Kategória:Českí televízni herci
Kategória:Českí dabingoví herci
Kategória:Držitelia Českého leva
Kategória:Držitelia Týtý
Kategória:Absolventi Pražského konzervatória
Kategória:Osobnosti z Jihlavy
Kategória:Nositelia Medaily Za zásluhy (Česko)
Burgas

**Burgas** () môže byť:

* mesto v Bulharsku, pozri Burgas (mesto)
* oblasť v Bulharsku, pozri Burgas (oblasť)
* okres v Bulharsku, pozri Burgas (okres)
* polostrov v Antarktíde, pozri Burgas (polostrov)

## Pozri aj
* Letisko Burgasletisko v Bulharsku
* Burgaské jazerojazero v Bulharsku
* Burgaský zálivzáliv v Bulharsku
Annabelle Wallisová

**Annabelle Frances Wallis** (* 5. september 1984, Oxford, Spojené kráľovstvo) je britská herečka známa zo seriálu *Tudorovci: Sex, moc a intrigy*. Jej strýkom bol známy herec Richard Harris.

## Životopis a kariéra
Narodila sa v Anglicku ale vyrastala v Portugalsku. Hovorí plynule portugalsky, francúzsky, španielsky a arménsky. Jej strýkom je známy herec Richard Harris.

V Portugalsku Annabelle natočila zopár krátkych filmov, no neskôr odcestovala do Londýna, aby sa mohla venovať filmu. V Londýne pôsobila v niekoľkých reklamách a začala študovať na dramatickej škole.

V roku 2007 sa objavila v niekoľkých menej úspešných filmoch, ako napríklad v nemeckom horore *Oceľová pasca* či v anglickej dráme *Diana - Posledné dni princeznej*. Menšiu rolu mala aj v americkom filme *Pavučina lží*, po boku hercov Leonarda DiCapria a Russela Crowea.

Jej zatiaľ najväčšia rola, ktorá ju preslávila bola v seriály *Tudorovci: Sex, moc a intrigy*. Jej postava bola náhrada za herečku Anitu Briem.

Dostala menšiu úlohu vo filme *X-Men: Prvá trieda* či v romantickej dráme *W.E* ktorú režírovala speváčka Madonna. V roku 2014 získala jednu z hlavných postáv v horore *[[Annabelle (film)|Annabelle]]*, ktorý poukazuje na udalosť z filmu *[[V zajatí démonov]]*.

V roku 2017 sa pripojila k natáčaniu filmu *Múmia* spoločne s Tomom Cruisom, kde stvárnila archeologičku, ktorá pracuje pre loveckú organizáciu známu ako Prodigium. V rovnakom roku tiež stvárnila postavu Maggie v dobrodružnom filme *Kráľ Artuš: Legenda o meči*.

Objavila sa tiež v hlavnej úlohe vo filme *Vtelenie zla*, ktorý režíroval James Wan. Film mal premiéru v septembri 2021. Tiež sa objavila v televíznom seriály *[[Star Trek (filmy a seriály)|Star Trek: Discovery]]*.

## Iné projekty

## Externé odkazy
*
*

## Zdroj

Kategória:Anglické filmové herečky
Kategória:Anglické televízne herečky
Kategória:Osobnosti z Oxfordu
Podnestersko (krajina)

**Podnestersko** je územie okolo rieky Dnester. Má rozlohu 4&nbsp;163 km² a žije tu 475&nbsp;665 obyvateľov (2015). Z pohľadu Moldavska ide o región Moldavska, v skutočnosti je územie pod kontrolou neuznaného štátu, podporovaného Ruskom.

## Iné projekty

Kategória:Podnestersko
Formula 1 v roku 2005

**Sezóna 2005 šampionátu [[Formula 1|Formuly 1]]** bola 56. ročníkom svetového šampionátu jazdcov a 48. ročníkom pohára konštruktérov. Kalendár obsahoval 19 veľkých cien. Začala sa Veľkou cenou Austrálie 6. marca a skončila Veľkou cenou Číny 16. októbra. 

Fernando Alonso sa stal najmladším majstrom sveta a ukončil dominanciu Michaela Schumachera s Ferrari. Titul medzi konštruktérmi si takisto po prvýkrát vybojoval tím Renault.

Počas tejto sezóny debutoval tím Red Bull Racing, ktorý odkúpil tím Jaguar.

## Zloženie tímov

## Kalendár

##### Zmeny kalendára

* Do kalendára pribudla premiérovo nová Veľká cena Turecka.

## Výsledky a umiestnenie

### Výsledky veľkých cien

### Bodovací systém
Body sa udeľovali prvým ôsmim najlepšie klasifikovaných jazdcov. Body sa udeľujú za každé preteky podľa nasledujúceho systému:

### Majstrovstvá sveta jazdcov

### Majstrovstvá sveta konštruktérov

## Referencie


2005
Kategória:Šport v 2005
Diaľnica A18 (Taliansko)

**Diaľnica A18** (tal. Autostrada A18) je diaľnica, ktorá vedie cez Taliansko, región Sicília. Spája mesto Messina s mestom Gela. Dnes je ešte takmer polovica úseku vo výstavbe do Modica, v prevádzke je zatiaľ do obce Ispica.

## Veľké mestá na trase
* Messina
* Catania
* Syrakúzy
* Ragusa
* Gela

## Iné projekty

## Zdroj
* 

Kategória:Diaľnice v Taliansku
Henry Cavill

**Henry Cavill** (* 5.máj 1983, Jersey, Normánske ostrovy, Spojené kráľovstvo) je britský herec, známy zo seriálov *[[Zaklínač (knihy)|Zaklínač]]*, *Tudorovci: Sex, moc a intrigy* a tiež z filmov *Gróf Monte Christo* (2002), *Hviezdny prach* (2007), *Krvavý masaker* (2009), *Vojna bohov* (2011), *Muž z ocele* (2013) a *Batman vs. Superman: Úsvit spravodlivosti* (2016).

## Detstvo a mladosť
Vlastným menom Henry William Dalgliesh Cavill sa narodil na Normanských ostrovoch, medzi Anglickom a Francúzskom. Pochádza z piatich detí, kde sa narodil ako štvrtý. Študoval na  St. Michael's Preparatory School, neskôr na súkromnej škole Stowe School v Anglicku. Túžil sa stať hercom, ale ak by mu tento sen nevyšiel, mal v pláne vstúpiť do armády alebo študovať Egyptológiu.

## Kariéra
Jeho prvá filmová rola prišla v roku 2001 vo filme *Laguna*, o rok neskôr sa objavil v dráme *Gróf Monthe Christo*. 

V roku 2005 sa zúčastnil konkurzu na postavu Batmana vo filme *[[Batman začína]]*, rolu však nedostal kvôli tomu, že sa zdal príliš mladý a získal ju Christian Bale. 

V roku 2007 sa objavil v dobrodružnom filme *Hviezdny prach*, kde zažiaril po boku Claire Danes a Michelle Pfeiffer. Bol obsadený do jednej z hlavných postáv seriálu *Tudorovci: Sex, moc a intrigy* spoločne s Natalie Dormer, Gabrielle Anwar a neskôr s Annabelle Wallis. Sám neskôr priznal, že je vďačný seriálu, nakoľko ho zviditeľnil.  

Na začiatku roku 2008 sa stal modelom v niekoľkých reklamách. O rok si tiež zahral v horore *Krvavý masaker* a taktiež vo filme Woodyho Allena, *Užívaj si, ako sa len dá*. 

Pridal sa k obsadeniu filmu *Vojna bohov*, kde jeho hereckými kolegami boli Mickey Rourke, Kellan Lutz či Luke Evans, vo filme *Henry* získal rolu Thésea. S Bruceom Willison sa objavil vo filme *Smrtonosná pomsta* a o rok neskôr sa objavil ako Clark Kent, v dobrodružnom filme *Muž z ocele*, ktorý mal aj pokračovanie s názvom *Batman vs. Superman: Úsvit spravodlivosti*. 

Producenti seriálu *The Witcher,* Cavilla obsadili do hlavnej role zaklínača *Geralta z Rivie* v roku 2018, v ktorom zahviezdil a získal ocenenia ako napr. Najlepší herec v sci-fi/fantasy. Seriál sa dočkal obrovskej podpory a Cavill si zahral v 3 sériách. V 4. sérii ho pravdepodobne nahradí Liam Hemsworth.

V roku 2020 si zahral vo filme *Enola Holmes* po boku Millie Bobby Brown, Sama Claflina a Heleny Bonham Carter. Rolu Sherlocka Holmesa si zopakoval v roku 2022 vo filme *Enola Holmes 2*.

## Súkromný život
V roku 2012 sa rozišiel s jeho priateľkou Ellen Whitaker. Tiež sa venuje aj charitatívnej činnosti, je hovorcom o ochrane prírody, organizácie Durrell Wildlife Conservation Trust a tiež veľvyslancom pre The Royal Marines Charity. V roku 2021 oznámil svoj vzťah s Natalie Viscuso.  

## Iné projekty

## Externé odkazy
* 
* 

## Zdroj

Kategória:Anglickí filmoví herci
Kategória:Anglickí televízni herci
Kategória:Britské osobnosti írskeho pôvodu
Prechádzka v oblakoch

***Prechádzka v oblakoch*** () je americká romantická dráma z roku 1995. Režisérom je Alfonso Arau a hlavné úlohy vo filme stvárnili Keanu Reeves, Aitana Sánchez-Gijón, Giancarlo Giannini a Anthony Quinn. Príbeh vychádza z deja talianskeho filmu Štyri kroky v oblakoch z roku 1942.

## Dej

Seržant Paul Sutton (Keanu Reeves) sa po skončení druhej svetovej vojny vracia za svojou ženou Betty (Debra Messing) do San Francisca, s ktorou sa vzali po krátkej známosti len deň pred jeho odchodom do armády. Veľmi rýchlo zistí, že manželka jeho listy ani neotvorila a sklamaný sa pokúša nájsť nové uplatnenie ako predajca čokolády. Na služobnej ceste stretne príťažlivú mladú dámu Viktóriu, vracajúcu sa z vysokoškolského internátu na rodinnú farmu. Viktória sa mu zverí, že má strach z prísneho otca, ktorý je tvrdým zástancom tradícií a rodiny. Mladú študentku, budúcu mamičku, po romániku opustil partner, čím prináša tieň hanby na celú rodinu. Paul sa preto ponúkne sprevádzať Viktóriu ako jej nový manžel a otec dieťaťa, čomu však nie všetci v rodine uveria. Despotický otec upodozrieva mladý pár z klamstva, ktoré sa mu potvrdzuje ich odmeraným správaním. Tajné pokusy o útek Paula z farmy s veľkým úspechom narúša starý otec Don Pedro (Anthony Quinn), ktorý veľkou mierou pomôže k vzniku puta medzi mladým párom. Oslava úrody a s ňou spojená veselica ešte viac zblíži Paula a Viktóriu a pod vplyvom rodiny začína v ich lásku veriť aj predtým odmeraný otec.

V najnevhodnejšom čase, krátko po tom, ako otec Alberto súhlasí s ich svadbou v kostole, Paul napokon predsa len odíde, čo veľmi ťažko znáša práve otec Viktórie. Po nečakanom návrate Paul prichytí manželku s cudzím mužom, čo uľahčí jeho rozhodnutie vybaviť rozvod a vrátiť sa za Viktóriou. Pri návrate na farmu Paul nachádza zlomeného otca rodiny, ktorý pri roztržke spôsobí veľký požiar. Napriek veľkému úsiliu sa vinohrad zachrániť nepodarí a je tak ohrozená existencia celej farmy. Paul nachádza nepoškodený koreň, ktorý dáva nádej na záchranu generácie budovanej tradície vinohradníctva. Alberto napokon prijíma Paula do rodiny.

## Externé odkazy
* 
* 

## Zdroj
* 

Kategória:Filmové drámy USA
Kategória:Filmy z 1995
Kategória:Filmy podľa názvu
Andrej Rudavský

**Andrej Rudavský** (* 29. november 1933, Posada Górna, Poľsko – † 11. apríl 2016, Bratislava, Slovensko) bol významný slovenský keramikár, sochár a maliar.

V 50. rokoch študoval na umeleckopriemyslových školách v Bratislave a v Prahe, UMPRUM absolvoval v roku 1960. Po vyštudovaní sa usadil v Podunajských Biskupiciach, kde pôsobil až do svojej smrti.

Od roku 1962 bol členom Skupiny Mikuláša Galandu, známej ako „Galandovci“. Inšpiráciou pre jeho tvorbu boli ľudové motívy, národná história, mytológia, kresťanstvo.

## Referencie

## Externé odkazy
* 

Kategória:Slovenskí sochári
Kategória:Slovenskí maliari
Kategória:Slovenskí keramikári
Kategória:Laureáti Pribinovho kríža I. triedy
Kolízne pravidlá

**Kolízne pravidlá** alebo **hierarchické kritériá** sú právne princípy, ktoré stanovujú prioritu a hierarchiu právnych noriem. Hoci je žiadúce konštruovať právny poriadok ako vnútorne neodporujúci si, v praxi sa nedá vyhnúť prípadom, kedy na ten istý právny vzťah dopadá niekoľko navzájom protichodných právnych noriem. V takom prípade sa uplatnia kolízne pravidlá. Aj keď sa v nich hovorí o „derogácii“, nejde o zrušenie zákona ako takého, iba sa určitá právna norma na daný prípad neaplikuje.

Ak dôjde ku kolízii medzi samotnými kolíznymi pravidlami, majú prioritu podľa tohto poradia (v zložitejších prípadoch, najmä pokiaľ ide o kolízii medzi viac ako dvoma právnymi normami však môže byť určenie priority sporné):
# **' (doslovne ''vyšší zákon deroguje nižší'') – právna norma obsiahnutá v predpise vyššej [[Právna sila|právnej sily]] má prednosť pred normou obsiahnutou v predpise nižšej právnej sily, tzn. napríklad [[ústavný zákon]] (a jemu na roveň postavená [[medzinárodná zmluva]]) má prednosť pred „obyčajným“ [[zákon (právo)|zákonom]], ktorý má zase prednosť pred [[Nariadenie (vláda)|nariadením vlády]] alebo [[Vyhláška (ministerstvo)|vyhláškou]].
# **' (doslovne *konkrétnejší zákon deroguje všeobecnejší zákon*) – konkrétnejšia norma má prednosť pred [normou všeobecnejšou, subsidiárnou, ktorá sa uplatní len tam, kde osobitný zákon vec sám neupravuje (napríklad zákon o obchodných korporáciách je pre spoločnosti **' a [[občiansky zákonník]] **').
# ** (doslovne *neskorší zákon deroguje skorší zákon*) – neskorší resp. neskôr účinný právny predpis má prednosť pred skorším (starším) právnym predpisom.

## Zdroj
* 

Kategória:Teória práva
Kategória:Právne predpisy
Suslík

**Suslík** (v biológii dnes aj: **suslik**) môže byť:

*zastarano: surdík (pri peci), záhrobec
*v biológii:
**historicky: 
***syseľ (obyčajný), pozri syseľ a syseľ pasienkový
***(v spojení „hôľny suslík“:) svišť vrchovský
**dnes: syseľ perlavý
* v ekonomike: kožka alebo kožušina z kožky sysľa (okrem sysľa piesočného), najmä sysľa obyčajného, pozri suslík (kožka)

## Referencie
Bonprix

**bonprix** je jeden zo zásielkových odevných obchodných domov. Firma bola založená v roku 1986 v Hamburgu ako dcérska spoločnosť Otto Group. Sortiment bonprix zahŕňa oblečenie pre ženy, mužov a deti, ale aj textil a bytové doplnky. Firmu bonprix reprezentujú štyria členovia správnej rady: Dr. Kai Heck, Rien Jansen, Dr. Markus Fuchshofen a Dr. Richard Gottwald. Spoločnosť zamestnáva 3000 pracovníkov na celom svete.

Na slovenskom trhu firmu reprezentuje poľská spoločnosť bonprix, spoločnosť s ručením obmedzeným.

## História firmy
Firmu bonprix založili v roku 1986 Hans-Joachim Mundt a Michael Neve. V roku 1988 sa k nim pridal Josef Teeken. V roku 1989 po prvýkrát obrat spoločnosti prekročil 1 milión nemeckých mariek. Niekoľko týždňov po začiatku existencie bonprix uviedol na trh prvý katalóg, ktorý mal len 32 strán, v súčasnej dobe katalógy bonprix majú viac ako 200 strán.

Od roku 1997 je bonprix k dispozícii na internete, odkiaľ momentálne pochádza viac než 50% objednávok firmy. Od roku 1999 vznikala sieť módnych salónov bonprix – najskôr v severnom Nemecku. Odevná firma má v súčasnosti viac ako 70 predajní v Nemecku, viac ako 30 v Rakúsku, Švajčiarsku a v Taliansku.

Na slovenskom trhu má firma internetový obchod od roku 2006. V roku 2016 internetový obchod bonprix navštívilo každý mesiac viac než 440 tisíc užívateľov.

## Pôsobnosť
Od konca 90. rokov bonprix využíva multikanálovú stratégiu predaja. 4 kanály pôsobenia bonprix – e-commerce (elektronický obchod), katalóg, sieť maloobchodných predajní ako aj teleshopping. Firma má 30 miliónov zákazníkov v 29 krajinách sveta, z toho 9,5 milióna v Nemecku, kde je jej internetový obchod jedným z 10 najväčších. S obratom 1,432 miliardy eur v roku 2015/16 sa bonprix radí medzi najsilnejšie spoločnosti Otto Group.

Od roku 1991 bonprix realizuje stratégiu expanzie do ďalších európskych krajín. V súčasnej dobe (2017) spoločnosť pôsobí v 29 krajinách vrátane Slovenska.

Internetový obchod bonprix je v súčasnej dobe najdôležitejším distribučným kanálom firmy. Ponúka asi 30 000 produktov. Nositeľom ponuky firmy je aj katalóg, ktorý podľa údajov spoločnosti putuje do 500 000 domácností na Slovensku.

## Referencie

## Externé odkazy
*  – oficiálna stránka

Kategória:Podniky v Nemecku
Kategória:Podniky založené v 1986
Heinrich Hackmann

**Heinrich Friedrich Hackmann** (* 31. august 1864, Osnabrück – † 13. júl 1935, Hildesheim) bol nemecký protestantský teológ, historik a sinológ.

Študoval protestantskú teológiu na univerzitách v Lipsku a Göttingene. V roku 1893 sa habilitoval na univerzite v Göttingene a začal tu pôsobiť ako súkromný docent.

V rokoch 1894 až 1901 bol pastorom nemeckej komunity v Šanghaji. V roku 1901 sa vydal na študijnú cestu po južnej Číne, na prelome rokov 1902/1903 sa pohyboval v juhozápadnej časti Číny a skončil až Mjanmarsku.

V rokoch 1904 až 1910 pôsobil ako pastor nemeckej komunity v londýnskej štvrti *Denmark Hill*. Počas tohto obdobia sa mu ešte raz podarilo precestovať južnú a východnú Áziu. Hackmannovým hlavným cieľom bolo študovať budhizmus v jeho mnohorakých lokálnych podobách.

V rokoch 1913 až 1934 bol riadnym profesorom všeobecných náboženských dejín na univerzite v Amsterdame.

Patril k stúpencom tzv. *Religionsgeschichtliche Schule* (Nábožensko-dejinná škola).

## Spisy
* **' 1893. [Očakávanie budúcnosti u proroka [[Izaiáš (prorok)|Iziáša]]]
* **' 1904. [Potulky na hraniciach Číny, Tibetu a Barmy]
* *Der Buddhismus.* [Budhizmus] 3 zväzky. 19051906.
** 1. zv. : ** [Počiatky budhizmu a dejiny jeho rozšírenia]
** 2. zv. : *Der südliche Buddhismus und der Lamaismus.* [Južný budhizmus a lamaizmus]
** 3. zv. : *Der Buddhismus in China, Korea und Japan.* [Budhizmus v Číne, Kórei a Japonsku]
*  1912. [Východný svet]
* *Laien-Buddhismus in China.* 1924. [Budhizmus laikov v Číne]
* *Geschichte der chinesische Philosophie*. 1927. [Dejiny čínskej filozofie]
* *Der Zusammenhang zwischen Schrift und Kultur in China*. 1928. [Súvislosť medzi písmom a kultúrou v Číne]
* *Erklärendes Wörterbuch zum chinesischen Buddhismus. Chinesisch-sanskrit-deutsch*. (Na základe Hackmannovej rukopisnej pozostalosti spracoval Johannes Nobel) 1951. [Výkladový slovník čínskeho budhizmu.]

## Literatúra
* BAUTZ, Friedrich Wilhelm. *Hackmann, Heinrich.* In: *Biographisch-Bibliographisches Kirchenlexikon*. Band 2. Hamm: Bautz, 1990. ISBN 3-88309-032-8. S. 422 – 423.
* GRIMM, Tilemann. *[https://www.deutsche-biographie.de/gnd119511835.html#ndbcontent Hackmann, Heinrich Friedrich.]* In: *Neue Deutsche Biographie*. Band 7. Berlin: Duncker & Humblot, 1966. ISBN 3-428-00188-5. S. 413 f. (dostupné online).
* STRACHOTTA, Fritz-Günter. *Religiöses Ahnen, Sehnen und Suchen. Von der Theologie zur Religionsgeschichte: Heinrich Friedrich Hackmann 1864–1935* (*Studien und Texte zur religionsgeschichtlichen Schule.* Band 2). Frankfurt am Main: Lang-Verlag, 1997. ISBN 3-631-30469-2.

## Externé odkazy
* http://wwwuser.gwdg.de
* http://www.archiv-rgs.de/
* https://archive.org
* https://opacplus.bsb-muenchen.de

## Zdroj

Kategória:Osobnosti z Osnabrücku
Kategória:Nemeckí teológovia
Kategória:Protestantskí teológovia
Kategória:Sinológovia
Kategória:Nemeckí vysokoškolskí pedagógovia
Tunel Diel

**Tunel Diel** je železničný dvojkoľajný tunel postavený na preložke trate Bratislava – Žilina medzi Púchovom a Považskou Bystricou. Vybudovaním tunela sa podišiel rovnomenný vrch severne od existujúcich kúpeľov Nimnica.

Celková dĺžka tunela je takmer 1 082 metrov. Tunel je jednorúrový, dvojkoľajný. Razená časť tunela je dlhá 1 050 metrov, hĺbená časť pri východnom portáli 17 metrov, pri západnom 14,7 metrov. Súčasťou je tiež úniková štôlňa s dĺžkou 325,15 metra. Južný portál je v Nimnici, dva objekty boli kvôli výstavbe asanované. Na severnej strane sa napája na viadukt ponad Váh. Tunel mal byť vystavaný za 741 dní. Prevádzková rýchlosť tunela je 160 km/h s výhľadom na 200 km/h.

Podľa pôvodných plánov z roku 2006 mala stavba byť začatá v roku 2010 a ukončená v roku 2012. Zmluva na výstavbu úseku so Združením Nimnica však bola podpísaná až 7. júla 2016 a stavenisko odovzdané začiatkom septembra 2016. Tunel bol v celej dĺžke prerazený v máji 2019 a ďalej sa vykonávali armovacie a betonárske práce na definitívnom (sekundárnom) ostení tunela.

Tunel bol otvorený 17. septembra 2020. Celý úsek medzi Púchovom a Považskou Teplou by mal byť hotový v decembri 2021.

## Galéria

Súbor:Tunel Diel Nosický most 2019a.jpg|Tunel Diel s Nosickým mostom cez Nosickú priehradu v júli 2019


## Referencie

## Externé odkazy
* Návrh modernizácie železničnej trate Púchov – Považská Bystrica
* Fotogaléria úseku 

Kategória:Stavby v okrese Púchov
Kategória:Doprava v okrese Púchov
Diel
Kategória:Nimnica
Všetko čo mám rád (televízna relácia z roku 2017)

***Všetko čo mám rád*** (štylizované ako ***VŠETKO ČO MÁM RÁD***) je hudobno-zábavná talk show, ktorú od 23. júna 2017 vysiela TV JOJ. Moderátormi relácie bol Štefan Skrúcaný do roku 2020 a Ondrej Kandráč. V roku 2023 sa ku Ondrejovi Kandráčovi pridal Juraj Bača. V každej časti si moderátor pozve dvoch hostí, s ktorými preberá rôzne témy. Ondrej Kandráč vystupuje aj hudobne s kapelou. Od 2. augusta 2017 reláciu vysiela aj JOJ Family.

V auguste 2017 televízia JOJ oznámila, že relácia bude pokračovať aj na jeseň, konkrétne od septembra 2017. Premiéru mala 8. septembra.

2. novembra 2017 televízia oznámila výrobu tretej série, pričom 17. januára 2018 potvrdila, že s výrobou začne na jar 2018. Premiéru mala 4. mája 2018.

Štvrtá séria sa začala vysielať 7. septembra2018 a piata séria 12. januára 2019. Šiesta séria bude mať premiéru v roku 2022.

Od 22. septembra 2017 do 25. januára 2020 JOJ vysielala reláciu ''Všetko čo má Ander rád'' so známym zabávačom Anderom z Košíc. V relácii vystupuje aj Ondrej Kandráč s kapelou.

## Kapela
V šou hrá kapela na čele s Ondrejom Kandráčom. Na cimbal hrá so spevom Tomáš Oravec, na akordeóne Rado Duda, na kontrabase Tomáš Gašpierik a Juraj Kyseľ, na bicie Ľuboš Dvoščák a na husle so spevom Ondrej Kandráč.

## Špeciál
31. augusta 2017 JOJ odvysielala špeciál „*Hitparáda*“ s 10 najlepšími letnými hitmi zo šou *Všetko čo mám rád*:
* 10. miesto: Štefan Skrúcaný & Ondrej Kandráč – "*Čardáš dvoch sŕdc*"
* 9. miesto: Ondrej Kandráč – "*Rež, rež, rež*"
* 8. miesto: Ondrej Kandráč, Štefan Skrúcaný & Milo Suchomel – "*Otvárajte kasíno*"
* 7. miesto: Milan „Junior“ Zimnýkoval & Ondrej Kandráč – "*Po schodoch*" & "*Ešte si ja pohár vínka vypijem*"
* 6. miesto: Štefan Skrúcaný, Ľubica Čekovská & Ondrej Kandráč – "*C'est la vie*" & "*A ja taká čarná*"
* 5. miesto: Michal Hudák & Ondrej Kandráč – "*Oči čornyje*"
* 4. miesto: Štefan Skrúcaný & Ondrej Kandráč "*Tequilla Jumbo*" & "*Nepi Jano*"
* 3. miesto: Róbert Jakab & Lukáš Latinák – "*Keď sa Slovák preč do sveta pobral*"
* 2. miesto: Štefan Skrúcaný & Ondrej Kandráč – "*Pretty Woman*" & "*Topolčianska zlatokopka*"
* 1. miesto: Milan Ondrík & Martin Nahálka – "*Конь (Koň)*"

## Všetko čo mám rád (kniha)
4. decembra 2017 bola vydaná kniha *Všetko čo mám rád*, ktorá obsahuje to najlepšie z hudobno-zábavnej talk show TV JOJ s množstvom fotografií a výberom tých najlepších vtipov od moderátorov a ich hostí. Súčasťou knihy je spevník s notami k piesňam, ktoré v šou odzneli.

## CD
V novembri 2018 bolo vydané CD s názvom *Všetko čo mám rád*, na ktorom nájdete hity z relácie v podaní Ondreja Kandráča a Štefana Skrúcaného.

## Série

## Referencie

## Externé odkazy
* 
* 
* 
* http://jojfamily.blesk.cz/vsechno-co-mam-rad/ 
* facebook.com/vsetkocomamradtvjoj

Kategória:Televízne relácie na Slovensku
Kategória:Televízne relácie TV JOJ
Kategória:Zábavné televízne programy
Kategória:Hudobné televízne programy
Kategória:Talk show
Kategória:Televízne relácie z roku 2017
Cymbelín

**Cymbelín** alebo **Cymbelin** (angl. *Cymbeline*) môže byť:
* Cunobeline (jeden z kráľov Británie v predrímskych časoch)
* divadelná hra Williama Shakespeara, synonymum: Cymbelin, pozri Cymbelin

**Cymbelín** môže byť aj česká folková hudobná skupina, pozri Cymbelín (hudobná skupina)
Tunel Milochov

**Tunel Milochov** je železničný tunel na preložke trate Bratislava – Žilina medzi Púchovom a Považskou Bystricou. Sprevádzkovaný bol v roku 2021.

## Parametre
Tunel pod vrchom Stavná je dvojkoľajný a jednorúrový. Jeho celková dĺžka je 1 861 metrov. Dĺžka razenej časti tunela bola plánovaná na 1 770 metrov, hĺbená časť pri východnom portáli 71 metrov, pri západnom 20 metrov. Súčasťou mala byť úniková štôlňa s dĺžkou 266,5 metra, situovaná približne v polovici dĺžky tunela kolmo k jeho osi a jej vyústenie v obecnej časti Horný Milochov. Novou rakúskou tunelovacou metódou bolo naplánované vytunelovať cca 250 000 m³ rúbaniny. Severné vyústenie je v areáli bývalých Považských strojární. Prevádzková rýchlosť tunela je 160 km/h.

## Výstavba
Výstavba tunelu bola plánovaná na 1023 dní. V júni 2019 bol od východného portálu vyrazený úsek v dĺžke 430 m. Od západného portálu bolo vyrazených 120 m. Razenie tunela ďalej prebiehalo iba od východného portálu.

Zmluva na úsek so Združením Nimnica bola podpísaná 7. júla 2016 a stavenisko odovzdané začiatkom septembra 2016. Celý úsek medzi Púchovom a Považskou Teplou bol dokončený v decembri 2021. Železničná zastávka Milochov bola výstavbou tunela zrušená bez náhrady a na mieste súčasnej trate bola postavená cesta.

Počas výstavby tunela bola staviteľom pri východnom portáli pod zeminou objavená čierna skládka odpadu v hĺbke pol až jedného metra. Skládka je dôvodom predraženia úseku Púchov – Považská Teplá o 430 tisíc eur.

## Prevádzka
Tunel bol prerazený 8. septembra 2020.

Prevádzka v tuneli bola započatá v stredu 15. decembra 2021, „prvý vlak s cestujúcimi prešiel cez tunel vo štvrtok [16. decembra] po polnoci, pričom už deň predtým v rámci tzv. poznania trate uskutočnili všetci dopravcovia povinné jazdy.“ Po oboch koľajách vlaky začali tunelom jazdiť v máji 2022.

## Galéria

Súbor:TunelMilochov2018.jpg|Západný (púchovský) portál v marci 2018 počas výstavby
Súbor:Tunel Milochov 2019 c.jpg|Východný (považskobystrický) portál v roku 2019 počas výstavby


## Referencie

## Externé odkazy
* Návrh modernizácie železničnej trate Púchov – Považská Bystrica
* Fotogaléria úseku 
* Fotogaléria tunela

Milochov
Kategória:Stavby v Považskej Bystrici
Kategória:Doprava v Považskej Bystrici
Ropice (prírodná rezervácia)

**Ropice** je prírodná rezervácia ev. č. 5639 v severovýchodnej časti Moravskosliezskych Beskýd, medzi obcami Řeka a Morávka v okrese Frýdek-Místek. Chránené územie pozostáva z dvoch nesúvisiacich častí, z ktorých väčšia zaberá vrchol a časti svahov hory Ropice (), ako aj nadväzujúce vrcholové partie hory Velký Lipový () a východné svahy hory Příslop (), menšia časť sa potom rozkladá na juhozápadných svahoch hory Ropička (). Oblasť spravuje AOPK ČR Správa CHKO Beskydy.

## Ochrana
Predmetom ochrany je komplex prírode blízkych lesov, tvorených prevažne bučinami s bútľavými stromami a zmiešanými porastami so zastúpením pôvodného smreka s radom ohrozených a vzácnych druhov organizmov, najmä vtákov. Význam majú aj geomorfologické javy ako skalné steny a sutinové pokryvy na svahoch, predovšetkým však rozsiahle svahové deformácie na severnom svahu Ropice, vyvolané skalnou lavínou, 

## Referencie


## Pozri aj
* Chránená krajinná oblasť Beskydy
* Zoznam chránených území v okrese Frýdek-Místek

## Iné projekty

## Externé odkazy
* Návrh na zriadenie prírodnej rezervácie
* CHKO Beskydy - Ropice 

## Zdroj

Kategória:Chránené územia v okrese Frýdek-Místek
Kategória:Lesy v Česku
Kategória:Skalné útvary v Česku
Kategória:Územia európskeho významu v Česku
Kategória:Moravsko-sliezske Beskydy
Kategória:Morávka
Kategória:Řeka
Kategória:Třinec
Kategória:Chránená krajinná oblasť Beskydy
Wilhelm Heitmüller

**Wilhelm Heinrich Friedrich Heitmüller** (* 3. august 1869, Döteberg (dnes súčasť mesta Seelze), Nemecko† 29. január 1926, Tübingen, Nemecko) bol nemecký protestantský teológ.

## Životopis
Wilhelm Heitmüller študoval protestantskú teológiu v Greifswalde, Marburgu, Lipsku a Göttingene. Bol členom študentských spolkov *Schwarzburgbund-Verbindung Sedinia Greifswald* a *SBV Nordalbingia Leipzig*.

Habilitoval sa v roku 1902 na univerzite v Göttingene. V roku 1908 sa stal riadnym profesorom Nového zákona na univerzite v Marburgu (v akademickom roku 1917/1918 vykonával funkciu rektora).

V rokoch 1920 až 1924 pôsobil na univerzite v Bonne a od roku 1924 až do svojej smrti na univerzite v Tübingene.

Patril k predstaviteľom tzv. *Religionsgeschichtliche Schule* (Nábožensko-dejinná škola). Centrom jeho teologického výskumu bola problematika vzniku *[[Sviatosť|sviatostí]]* v rámci raného kresťanstva a štúdium *ich* analógov vo vtedajšom nekresťanskom svete.

V spolupráci s Wilhelmom Boussetom (18651920) vydával Heitmüller v rokoch 1898 až 1917 odborný teologický časopis *[http://www.digizeitschriften.de/dms/toc/?PID=PPN490492916 Theologische Rundschau]*.

Heitmüller sa podieľal aj na tvorbe monumentálneho lexikónu *Religion in Geschichte und Gegenwart*, bol zodpovedný za články týkajúce sa Nového zákona.

## Výber z diela
*  1903.
*  1903
* *Vom Glauben*. 1903, 1904.
* *Das Johannesevangelium*. In: WEIß, Johannes (ed.). *Die Schriften des Neuen Testaments, neu übersetzt und für die Gegenwart erklärt.* 1907
* *Taufe und Abendmahl im Urchristentum*. 1911.
* *Jesus*. 1913.

## Literatúra
* BAUTZ, Friedrich Wilhelm. *Heitmüller, Wilhelm.* In: *Biographisch-Bibliographisches Kirchenlexikon*. Band 2. Hamm: Bautz, 1990. ISBN 3-88309-032-8. S. 694 – 695.
* KÜMMEL, Werner Georg. *[https://www.deutsche-biographie.de/gnd116678631.html#ndbcontent Heitmüller, Wilhelm.]* In: *Neue Deutsche Biographie*. Band 8. Berlin: Duncker & Humblot, 1969. ISBN 3-428-00189-3. S. 459. (dostupné online)

## Referencie


## Externé odkazy
* https://archive.org
* http://www.archiv-rgs.de/
* Google Books

## Zdroj

Kategória:Nemeckí teológovia
Kategória:Protestantskí teológovia
Kategória:Nemeckí vysokoškolskí pedagógovia
Ropice (rozlišovacia stránka)

**Ropice** môžu byť:

* obec v okrese Frýdek-Místek, v Česku, pozri Ropice
** baroková stavba v obci Ropice, pozri zámok Ropice
* vrch v Beskydách (), asi 12 km od obce Ropice, pozri Ropice (Moravsko-sliezske Beskydy)
** chránené územie v okolí tohoto vrchu v CHKO Beskydy, pozri Ropice (prírodná rezervácia)
Aktívna oblasť

**Aktívna oblasť** môže byť:

* v astronómii: oblasť na Slnku so zvýšenou aktivitou, pozri aktívna oblasť (Slnko)
* v astronómii: oblasť na jadre kométy alebo na asteroide, ktorá uvoľňuje prchavý materiál, pozri aktívna oblasť (kozmické teleso)
* v astronómii: všeobecne, oblasť na kozmickom telese, so zvýšenou aktivitou

## Zdroj
Dekán

**Dekán** môže byť:

* v chémii: nasýtený alifatický uhľovodík s desiatimi atómami uhlíka, pozri dekán (chémia)
* v astronómii: jasná hviezda alebo ich skupina, pomocou ktorých starovekí Egypťania určovali čas v noci, pozri dekán (astronómia)

## Referencie
Majstrovstvá sveta v softbale mužov 2017

**Majstrovstvá sveta v softbale mužov 2017** bol v poradí 15. turnaj majstrovstiev sveta v softbale mužov, ktoré organizuje Svetová bejzbalová a softbalová konfederácia (WBSC). Konal sa vo Whitehorse, v provincii Yukon, v Kanade v dňoch od 7.16. júla 2017, za účasti 16 tímov. Nováčikmi turnaja boli družstvá Indie a Turecka. Kanada organizovala svetový šampionát mužov štvrtýkrát, predtým hostila toto podujatie v rokoch 1988, 2009 a 2015. Zápasy sa odohrali na 2 ihriskách softbalového komplexu Pepsi Softball Centre s kapacitou pre 3 000 divákov. Svoj siedmy titul získal , ktorý vo finálovom stretnutí zvíťazil nad .

## Kvalifikácia
WBSC pôvodne vybrala 20 družstiev z piatich kontinentov:

## Nasadenie do skupín

Poznámka: Číslo v zátvorke udáva umiestnenie vo svetovom rebríčku WBSC v roku 2017:

## Výsledky
### Základné skupiny
#### Skupina A

#### Skupina B

### Play-off o umiestnenie
#### Stretnutia o 9.16. miesto

#### Stretnutia o 9.12. miesto

#### Stretnutie o 11. miesto

#### Stretnutie o 9. miesto

### Play-off o titul
#### 1. kolo

#### 2. kolo

#### Semifinále

#### Stretnutie o 3. miesto

#### Finále

## Konečné poradie

## Referencie

## Externé odkazy
* Oficiálna stránka MS 2017  /
* Oficiálna stránka Kanadskej softbalovej asociácie /
* Oficiálna stránka Svetovej bejzbalovej a softbalovej konfederácie 

## Zdroje
* MS 2017 na stránke Svetovej bejzbalovej a softbalovej konfederácie  
* MS 2017 na stránke the-sports.org 
* MS 2017 na stránke Českej softbalovej asociácie  

Kategória:Softbal v 2017
Kategória:Majstrovstvá sveta v softbale mužov
Softbal
Kategória:2017 v Kanade
Kategória:Whitehorse
Kategória:Šport v Yukone
Dobrič

**Dobrič** môže byť:

* mesto v Bulharsku, pozri Dobrič (mesto)
* oblasť v Bulharsku, pozri Dobrič (oblasť)
* okres v Bulharsku, pozri Dobrič (okres)

## Pozri aj
* Dobříč
Gréci (rozlišovacia stránka)

**Gréci** môžu byť:
* európsky národ, pozri Gréci
* v astronómii: asteroidy v okolí Lagrangeovho bodu L5 Jupiterovej dráhy

## Referencie
Kozmický priestor

**Kozmický priestor** alebo **vesmírny priestor** môže byť:
*v astronómii, kozmonautike a práve: priestor nad zemskou atmosférou, pozri kozmický priestor (astronómia)
* v matematike: topologický priestor, ktorý je spojitým obrazom nejakého oddeleného metrického priestoru, pozri kozmický priestor (matematika)

## Referencie
Vladimír Tatarka

**Vladimír Tatarka** (* 13. marec 1945, Banská Bystrica† 17. august 2001, Gánok) bol slovenský horolezec, skialpinista, znalec Vysokých Tatier a skúsený alpinista. Tatranci ho prezývali „Gipsy“.

## Lezecké úspechy
Do Tatier prišiel v roku 1965. Uskutočnil v nich okolo 300 výstupov, z ktorých bolo množstvo prvovýstupov. V roku 1970 taktiež spravil novú cestu v Z stene Veľkého Rozsutca v Malej Fatre. V Alpách tiež množstvo prelezov známych ciest. Na Pamíre vystúpil na Leninov štít, Štít Korženevskej a v roku 1978 aj spravil novú cestu na Štít Achmadi Doniša. V Hindúkuši bol výborným výkonom prvovýstup alpským štýlom J kuloárom na Gumbaz-e-Safet a výstup na Nošak () v roku 1974, v roku 1977 prvovýstupy na sedemtisícovky Kohi Tez a Acher Čak s traverzom ich vrcholov. Bol účastníkom viacerých úspešných himalájskych expedícií, napr. v roku 1979 na Jannu, v roku 1981 na Kančendžongu. Za svoje kvalitné výkony bol v 70. rokoch členom slovenského i československého reprezentačného družstva.

Medzi jeho veľké úspechy v Tatrách patril aj sólo prelez troch najvyšších tatranských stien za 12 hodín aj s presunmi v Galérii Ganku, v S stene Javorového štítu a na Malom Kežmarskom štíte a mimoriadne obtiažne zlyžovanie západnej steny Kežmarského štítu. 

Zahynul nečakane tragicky 17. augusta 2001 pri lezení reťazovky s dcérou Vladkou na Gánku. Takmer pod vrcholom vypadol zo steny. 

Pri hlasovaní čitateľov časopisu Jamesák na Popradskom plese v septembri 2001 o Horolezca storočia získal Vlado Tatarka 32 hlasov a umiestnil sa na 4. mieste. Každoročne sa na jeho počesť koná v marci „Memoriál Vlada Tatarku“, od roku 2014 pribudlo aj meno Petra Šperku, ktorého brutálne popravili pod Nanga Parbatom v júni 2013.

## Ocenenie
* 2016: Športovec mesta Banská Bystrica za rok 2015 (in memoriam)

## Referencie

## Iné projekty

Kategória:Úmrtia pri športe
Kategória:Slovenskí horolezci
Kategória:Slovenskí skialpinisti
Kategória:Osobnosti z Banskej Bystrice
Serie A 1961/1962

**Serie A 1961/1962** bola sezóna talianskej najvyššej futbalovej súťaže. Víťazom tohto ročníka sa stalo Miláno, ktoré tak získalo svoj ôsmy titul majstra Talianska.

## Konečná tabuľka

## Víťaz




## Zdroj
* *rsssf.com* http://www.rsssf.com/tablesi/ital62.html

Kategória:Serie A
Kategória:Futbal v 1961
Kategória:Futbal v 1962